Moyo het buite die hof gesê hy is “teleurgesteld” in die beslissing en oorweeg dit om die appèlhof te nader, volgens ’n twiet deur Giokos.
Klousule 24 bepaal dat die kontrak beëindig kan word deurdat “enige van die partye aan die ander party skriftelik kennis gee”. Die beëindiging van die dienskontrak is dan aan ’n kennistydperk van ses maande onderhewig.
Moyo het op sy beurt aangevoer dat dit nie die geval was nie en dat hy geregtig was op ’n dissiplinêre verhoor voordat ’n besluit oor sy indiensneming geneem kon word.
Moyo het weer beweer die “ware rede” vir sy afdanking by Old Mutual is omdat hy sy stem dik gemaak het oor ’n belangebotsing waarby Trevor Manuel, voorsitter van Old Mutual se direksie, betrokke was.